**Tema№2: Ýol gurluşyk maşynlaryny ulanylýan ýerine eltmek.**

 1.Maşynlary TH we B geçirmek üçin ýa-da saklamagy gurnamak üçin, düýpli bejergi geçirmek üçin äkidip-getirmek.

2.Montaž-demontaž işleri.

 Ulanylyş mahalynda ýol-gurluşyk maşynlaryny mehanizatsiýa bazasyndan obýekta we yzyna TH we B geçirmek üçin ýa-da saklamagy gurnamak üçin, düýpli bejergi geçirmek üçin äkidip-getirmek zerurlygy ýüze çykýar. Maşynyň konstruktiw aýratynlygyna baglylykda äkitmek üçin transport mümkinçiligi uzaklyga eltmäge özi ýöremek bilen, buksirde, awtomobil, suw, demir ýol we howa transportlary bilen amala aşyrylýar. Maşyny eltmegiň has giňden we ykdysady tarapdan tygşytlysy awtomobil ýoly bilen äkitmekdir. Düzgün boýunça ýörüteleşdirilen awtomobil transportlary ulanylýar: Treýlerler, týagaçlar, uly ýükgöteriji, ýük platformaly ýada

prisepli awtomobillerdir.

 Ýük awtomobillerine we demir ýol platformalaryna maşynlary ýüklemek týagaçlaryň lebýotkasy bilen ýa-da ýörüte kranlaryň kömegi arkaly amala aşyrylýar. Şeýlelikde kranlaryň eňňit burçy 20ºdan ýokary bolmaly däldir. Maşynyň özüniň ýöremegi bilen ýüklemeklik çykalgasyz ýagdaýlarda ygtyýar berilýär hem-de tehniki howpsyzlygyň goşmaça düzgünnamalaryny berjaý etmek talap edilýär.Maşynlaryň we enjamlaryň platformada berkidilmegi 10x20 sm kesimde we uzynlygy 50-100sm bolan agaç bruslar arkaly amala aşyrylýar. Bruslar transportirlenýän maşynyň zynjyrlarynyň öňünde boltlar arkaly berkidilýär. Zynjyrlara degýän bruslaryň ujy zynjyryň formasy boýunça ýonýarlar. Transportirlenýän maşynyň ýöreýän bölegi togtadylan ýagdaýda bolmalydyr. Aýlanýan platformalary maşynyň ramasynyň we rama gatnaşygy boýunça 4-6 mm diýametrli ýumşak sim bilen fiksirlenýär. Işçi enjamyň metalkonstruksiýasy, platformada berkidilen agaç guýgyçlar arkaly fiksirlenýär.

 Awtomobil ýollary boýunça iri gabaraly gurluşyk tehnikalaryny daşamak düzgünleri döwlet awtoinspeksiýasy tarapyndan reglamentirlenen.

 Ýük bilen transport serişdesiniň ölçegleri beýikligine ýoluň üstünden

3,8m-den, inliligine 2,5m-den, uzynlygyna 20m-den, bir tirkewli awtopoýezd bolsa, 24m-den iki tirkewli awto poýezd bolsa, transport serişdesiniň yz tarapyna 2m-den kän çykmaly däldir. Şonuň üçin ýörite Döwletawtoinspeksiýanyň razyçylygyny almalydyr. Özi ýöräp zynjyrly traktorlar- 15 km çenli, tigirli maşynlar- 150 km çenli gidip bilýärler. Ýol hereketiniň düzgünlerine laýyklykda iri gabaraly maşynlary we enjamlary daşamakda ulag serişdesiniň ýüküniň daşyna çykýan bölegi, gündiz duýdyryş beriji şitoklar ýa-da 400x400 mm ölçegdäki gyzyl baýdajyklar bilen, garaňky wagty görüş gözýetiminiň ýeterlik däl şertlerinde – ýagtylyk serpikdiriji gurnamalar ýa-da fonarlar bilen (öňünden – ak, yzyndan gyzyl reňk) üpjün edilmelidir.

 Maşynlary ulanylýan ýere eltmegiň ähli düzgünleri we kadalary ýerine ýetirilende ýol gurluşyk işiniň guramaçylyk meseleleriniň bökdençsizligini üpjün edýär.

 2.Montaž-demontaž işleri.

 Şosse we demir ýol ulaglarynyň gabaralaryndan çykýan, iri gurluşyk maşynlary olaryň ulanylýan ýerlerine getirilýär hem-de ulanyp bolunanyndan soňra sökülen görnüşde äkidilýär.Şoňa görä-de maşyny ulanylyş şertlerinde zerur montaždemontaž işlerini geçirmek zerur bolup durýar.

 Gurluşyk maşynlaryny montaž etmek özünde şu aşakdaky esasy tapgyrlary jemleýär:

 1.Taýýarlaýyş, montaž etmäge bölünýän umumy wagtyň 50 % çenli eýeleýän we resminamalary taýýarlamakdan,montažyň tehnologiki hadysasyny işläp düzmekden,işçi güýjüne we materiallary, zerur enjamlaryň peýdalanylyş çyzgydyny düzmekden we sanamakdan,montaž meýdançasyny taýýarlamakdan,ýakorlary oturtmakdan, ýygnaýjy toparlara kesgitlenen görkezmeleri bermekden,montirlenýän maşyny ýygnamaga getirmekden we taýýarlamakdan durýar. Taýýarlaýyş tapgyryny geçirmek üçin esas hökminde maşynyň pasportynda ýygnamaga tehniki şertleri bolan işçi çyzgylary hyzmat edýär.

 2.Önümçilik, maşyny ýygnamagy we zerur fundamentleri gurmagy özünde jemleýär.

 3.Jemleýji, ýygnalan maşyny ulanylyşa göýbermek we synagdan geçirmek hadysalary amala aşyrylýar.

 Montažlamaga ýygnalyş meýdançasy taýarlananda, ol ýere barylýan ýollaryň gurulmagyny üpjün etmek, özge predmetlerden arassalamagy geçirmek we montaž işleri geçirilende howpsuzlygyny upjün etmek maksady bilen germewleri goýmak zerurdyr. Ýygnalyş meýdançasynyň ölçegleri, ähli zerur montaž operasiýalary geçirmek üçin ýeterlikli bolmalydyr.

 Iri maşynlar montaž edilende montaž meýdançasynda olary galdyrmak üçin daýanç nokatlaryny döretmek maksady bilen, ýakorlar goýulýar, ýagny niýetlenilişine baglylykda:

 Swaý (gazyk) görnüşli, öz aralarynda bir ýa-da birnäçe birleşmelerden ybarat bolup 1-den 10-tonna çenli çäklerde ýatýan dykyz topraklarda agramlyk üçin peýdalanylýan ýere urulan gazyk.

 Örümli, ýerdäki 3-den 40 tonna çenli agramlyk kabul edýän ýokarsyndan ballast berkidilen we gazylan çukurlara goýulan gorizontal agaç togalaklary ýa-da metal balkalary bilen örülen ýeri aňladýar.

 Gorizontal we eňňit agramlyklary kabul edýän ähmiýetli agramlylyk saklaýan gurluş. Berlen görnüşdäki ýakorlar bir gezek peýdalanmaga hem-de inwentar bolup bilýär.

 Maşynyň aşagyndaky fundamentleri taýýarlamakda olaryň agramy Qf şu formula

boýunça hasaplanylýar.

 *Qf =QM KT*

 Bu ýerde: *QM* –montirlenýän maşynyň agramy, tn.

 *KT* – empiriki koefisient, statiki agramlylygyň möçberinde 3-10 deň (mysal üçin bunkeriň montažy) we dinamiki agramlylygyň möçberinde 10-20 deň (daş owradyjylary montaž edilende).

 Gurluşyk maşynlaryny montažlamak üçin haýal-haýaldan ösdürmek we iri bloklary ýygnamak usullary peýdalanylýar.